近年娛樂圈喜事一單接一單，去年有鄭嘉穎同陳凱琳拉埋天窗兼今年誕下愛子鄭承悅，又有陳展鵬同單文柔結婚，圈中多位男女士都封盤，究竟仲有咩女筍盤淨低呢？
年過40國際中華小姐逐個睇 美麗艶壓歲月流逝！
現年38歲無綫藝人李施嬅入行16年，原本喺多倫多大學修讀會計，但系2003年返港參選香港小姐競選而輟學。當年李施嬅奪得「最上鏡小姐」同「才藝小姐」，可惜最後未能擠身五強，不過奪得呢兩個獎項已經對渠外表同才能有一定慨肯定。
加入無綫後主要拍攝電視劇，當中最為人熟悉嘅係《天命》中飾演皇貴妃一角，又或者係剛播映完畢嘅《荷里活有個大老千》扮演電影經理人嘅瑪利蓮。
劇中李施嬅飾演皇后，但佢嘅神情及言行舉止都同以往其他霸氣十足嘅皇后角色有分別，又有另一份古典美。
2017年，Selena憑微電影《Once More》奪得兩個外國影展最佳女主角，今年再憑加拿大劇集《Blood And Water》獲得「2019年加拿大銀幕獎」，可謂有顏值有實力。
講起李施嬅，又點少得好姊妹胡定欣呢？現年37歲嘅胡定欣自少參加新秀同CoverGirl選舉，未完成TVB藝員訓練班就被監製睇中拍攝《衝上雲霄》，後來事業一帆風順，劇集一套接一套，更喺2015同2016年兩次奪得《萬千星輝頒獎典禮》視后殊榮。
私底下嘅佢非常熱愛運動，經常喺Instagram大晒健身成果。
同樣與上面兩位都係「胡說八道會」成員嘅姚子羚（Elaine）亦係筍盤之一。現年38歲嘅佢大學入讀墨爾本皇家理工大學傳理系，2002年參加主持比賽奪冠後加入TVB。不過大家最記得必定係其第一部電視劇《當四葉草碰上劍尖時》入面飾演藍雪文嘅佢。
初出道嘅Elaine臉上依然有一份稚氣，不過近年愈變愈靚，女人味湧晒出嚟。
除咗拍劇，仲會主持節目，例如去年年底夥拍蕭正楠、曹永廉同胡定欣拍攝《兄弟姊妹去旅行》。
岑杏賢（Jennifer）係港姐出身，當時奪得「最上鏡小姐」、「最佳首飾演繹大獎」及「時尚目光獎」。
2016年同男友袁偉豪分手後一直單身，有學歷又有美貌嘅Jennifer絕對係圈中筍盤。
唐詩詠2003年加入無綫後首部拍攝青春劇就係《當四葉草碰上劍尖時》，當年曾有網站舉辦一個「歷代四葉女最靚選舉」，結果詩詠以高票當選，壓倒陳自瑤和龔嘉欣。
2018年《萬千星輝頒獎典禮2017》裡，唐詩詠更以《不懂撒嬌的女人》中飾演Cherry的更成功擊敗宣萱首封視后！
唐詩詠被喻為「不能錯過的女友」，被前男友余文樂、崔建邦背棄出賣，令佢對愛情缺乏安全感。幾年前詩詠同洪永城拍劇互生好感，花了近半年時間觀察期始接受對方追求，但執到寶的洪永城未有好好珍惜，拍拖期間被爆跟前度藕斷絲連，又多次跟同劇拍檔傳緋聞，二人最終分手。
唐詩詠一直都保持清純女神的形象，雖然已經37歲，但係仲同廿幾歲無分別。
麥明詩在澳洲出生，回流香港後就讀於拔萃女小學及拔萃女書院，2009年於香港中學會考考獲中國語文科和英國語文科5 *級，以及8科甲級的十優佳績，為當屆會考狀元。
麥明詩原本打算在香港升讀預科，但因為她在會考取得十優，已獲英國威靈頓公學（Wellington College）取錄，因此決定先到該校讀預科，適應英國的生活，2011年升讀劍橋大學紐納姆學院法律系2014年取得法律學學士學位二級榮譽畢業。
現年29歲嘅龔嘉欣（Katy）自小成為硬照模特兒，之後仲喺香港演藝學院修讀戲劇文憑。一向畀人細路女感覺嘅佢喺2016年台慶劇《幕後玩家》中飾演媽媽一角，因為劇中爆喊一幕備受觀眾讚賞，更獲得同年「最佳女配角」。
喺新一輯《美女廚房》入面，Katy揮低黃心穎同陳凱琳成為美女廚神，果然入得廚房出得廳堂。
31歲嘅朱晨麗有「翻版陳法拉」之稱，於2011年奪得香港小姐冠軍。自小喜愛跳舞佢嘅佢係芭蕾舞高手，曾經加入香港芭蕾舞團。
擁有驕人身材嘅28歲前國際中華小姐冠軍張曦雯（Kelly），由成為選美冠軍至今七年，入行後先係做主持，後加入電視大銀幕拍劇。
最初入無綫主要主持英文節目，好似《港生活．港享受》以及翡翠台《東張西望》時段內嘅《Pearl Tonight》。
鏡頭前嘅佢係氣質女神，背後卻係一個愛打機嘅直率女生，之前Kelly直播打機時不禁爆粗，反而吸引一大班粉絲。
講到圈中筍盤，又點會少得陳煒？45歲嘅陳煒喺北京出生，細個就跟隨父母移居香港，96年放棄學業參加亞洲小姐競選榮獲冠軍，隨即被亞視力捧而成為當家花旦，主力拍攝電視劇。
2008年陳煒與商人顏志行結婚而宣布息影，不過闊別四年後又宣布復出，當年就由好友江美儀引薦而加入TVB，同年亦同顏志行離婚。
回復單身嘅煒哥復出娛樂圈後努力拍劇，憑《宮心計2深宮計》勇奪《萬千星輝頒獎典禮2018》「最受歡迎電視女角色」。小編覺得陳煒絕對係有外表有演技又有廚藝嘅絕世好女人，你哋最鍾意又係邊個呢？